text: Eksplosionen i Seest: Se at komme videre
  27 april 2014 kl. 12.35
  Livlig debat på facebook om man skal mindes, at det er 10 år siden, fyrværkerifabrikken i Seest sprang i luften.
  I år er det 10 år siden, at fyrværkerifabrikken i Seest sprang i luften.
  Det bliver markeret med en bog og en udstilling.
  Synes du, det er godt at mindes fyrværkeri-katastrofen i Seest? Eller skal man se at komme videre?, spurgte TV SYD på facebook.
  Det har udløst en livlig debat:
  John Larson skriver således: Tænker det er MEGET VIGTIGT, at vi mindes, om IKKE ANDET så da i hvert fald FORSIKRINGSSELSKABERNES URIMELIGE ADFÆRD over for mennesker i store/dybe problemer.
  Og Connie Kloth: Glem det nu. Skal ikke blive ved med at mindes om det. Var selv en fra Seest.
  Dorthe Rathje: Hvis behovet er der, skal der selvfølgelig laves en eller anden form for minde. Det var slemt for mange familier, men også slemt for hele Kolding. Det var bestemt den værste dag i mit liv.
  Bland dig i debatten på https://www.facebook.com/tvsyd?filter=3
  